Revúca (prítok Váhu)

Revúca je rieka na severnom Slovensku, tečie územím okresu Ružomberok. Je významnou ľavostrannou zdrojnicou Váhu na jeho hornom toku, meria  a je tokom III. rádu.

 Opis toku 
Pramení na liptovskej strane Veľkej Fatry na juhovýchodnom svahu vrchu Ostredok () v nadmorskej výške približne  Sprvu tečie východným smerom, preteká Suchou dolinou a oblúkom sa stáča na severovýchod. Jej bystriny pretekajú obcou Liptovské Revúce a v katastrálnom území obce Liptovská Osada priberá vedľajšie prítoky z Nízkych Tatier. Sú to prítoky Korytnica a Lúžňanka. Od tohto bodu tok Revúcej smeruje na sever, mohutnie priberaním ďalších menších prítokov z pohorí Nízke Tatry sprava a Veľkej Fatry zľava, medzi ktorými vytvára ich prirodzenú hranicu. 

Revúca vymodelovala Revúcku dolinu, ktorá dosahuje dĺžku približne . Po prekonaní veľkého počtu zákrut na jej strednom toku, rieka pokračuje cez rekreačnú oblasť Podsuchá ďalej na sever. Na tomto úseku sa nachádzajú vodné diela v podobe stavidiel, ktoré slúžia na vodohospodárske, ale aj hospodárske účely. Ide najmä o odchov pstruhov dúhových v lokalite Bohúnka. Približne o dva kilometre ďalej Revúca vteká na územie ružomberskej mestskej časti Biely Potok, kde badať súvislejšiu úpravu koryta rieky. Po opustení Bieleho Potoka vstupuje do Liptovskej kotliny a opätovne prekonáva sústavu početných stavidiel a kaskád priamo na území mesta Ružomberok, kde ústi do rieky Váh ako jeho ľavostranný prítok v nadmorskej výške cca 

 Povodie Revúcej podľa prítokov (v smere toku) 
Revúca (P – pravostranný prítok, Ľ – ľavostranný prítok)
Lopušná (Zelený potok) Ľ
Šturec P
Turecký potok Ľ
Hričkovský potok P
Teplý potok Ľ
Skalný potok Ľ
Čierny potok Ľ
Korytnica P
Barborinský potok P
Medokýš P
Patočiny P
Skorušovský potok Ľ
Lúžňanka P
Hlboký potok P
Brezový potok Ľ
Ráztočná P
Machnatá Ľ
Červený potok P
Banské Ľ
Strelovec P
Vyšný Matejkov Ľ
Matejkovský potok Ľ
Trlenský potok Ľ

 História hospodárskeho využitia 
V minulosti sa tok Revúcej využíval na splavovanie dreva, o čom svedčí aj vodné dielo na prítoku Korytnica, v podobe zadržiavacej priehrady v blízkosti osady Korytnica vedľa cesty I/59. Nahromadená voda v priehrade sa nárazovito vypúšťala, čím sa vytvoril dostatočne silný prúd vody na splavenie dreva z Revúckej doliny až do Ružomberka, odkiaľ sa splavovalo po Váhu ďalej, alebo sa spracovávalo v miestnych papierňach. Neskôr túto funkciu vykonávala úzkorozchodná železnica Ružomberok – Korytnica, ktorá bola sprevádzkovaná v roku 1908.

Na rieke Revúca pracujú dve MVE pred mestskou časťou Biely Potok, v minulosti MVE fungovala aj v intraviláne mesta Ružomberok v závode SOLO. Vody Revúcej sa tiež využívajú v rybochove Slovryb. 

 Fauna 
Revúca ja bohatá na ryby a drobné kôrovce. Z rýb sa najčastejšie vyskytujú pstruhovité ryby ako pstruh potočný a pstruh dúhový, ktorého chovná stanica sa nachádza v lokalite Bohúnka. Okrem pstruhovitých rýb je tu bohatý výskyt hlaváča obyčajného a drobných rybiek – ihličiek. V jej ústí sa nachádza významné neresisko hlavátky obyčajnej.

 Iné projekty 

 Referencie 

Kategória:Rieky na Slovensku
Kategória:Povodie Váhu
Kategória:Okres Ružomberok
Kategória:Vodné toky v okrese Ružomberok